**Цени на яйца за консумация и замразено птиче месо (бройлери) в България и ЕС-28 през м. май 2016 г.**

През м. май 2016 г. продължава спада на цените на яйца за консумация, както на българския, така и на европейския пазар.

Предоставената от центровете за опаковане в България ***средно месечна цена на яйца за консумация*** отбелязва намаление с 12,3% спрямо тази от м. април и е ***90,82 евро/100 кг или 0,108 лв./бр.***

По-слабо е намалението на средната за ЕС-28 цена – с 5,7%, до 104,93 евро/100 кг (0,124 лв./бр.).

Изпреварващият темп на намаление на цената на яйца за консумация на българския спрямо европейския пазар води до нарастване на формираната разлика помежду им, която от 8,4% през м. април достига 13,4% през м. май 2016 г.

 Фигура 1

***Източник:*** дирекция „Животновъдство“

В повечето държави-членки на ЕС е регистрирано намаление в сравнение с предходния месец на средните за м. май цени на яйца за консумация и те варират между 70 и 187 евро/100 кг.

Традиционно, Швеция е страната с най-висока реализационна цена и през май`2016 – 187,51 евро/100 кг, която е със 78,7% над средната за Съюза, около 2 пъти по-висока от цената в България и със 7,6% под нивото от предходния месец на собствения пазар. Другите държави-членки, в които яйцата се търгуват на по-високи цени са: Кипър (176,35 евро/100 кг), Дания (172,07 евро/100 кг), Австрия (165,31 евро/100 кг), Хърватска (162,48 евро/100 кг), Малта (160,28 евро/100 кг), Гърция (156,97 евро/100 кг).

С между 27% и 32% под нивото от м. април, спрямо средната за Съюза са най-ниските цени на яйца за консумация регистрирани през м. май 2016 г. в Румъния – 70,95 евро/100 кг, Испания – 72,91 евро/100 кг, Белгия (75,66 евро/100 кг), Холандия (76,26 евро/100 кг).

 Фигура 2

 ***Източник:*** дирекция „Животновъдство“

Отчетено е минимално намаление на цената на яйцата на българския пазар през май`2016, в сравнение със същия месец на предходната година - с 0,7% по-ниска (91,42 евро/100 кг през м. май`2015), а за сравнявания период средноевропейската намалява с около 10% (116,42 евро/100 кг).

Фигура 3

***Източник:*** дирекция „Животновъдство“

***Средната цена на замразени бройлери,*** предоставена от птицекланиците в страната през м. май 2016 г. е ***143,95*** ***евро/100 кг или 2,82 лв./кг.*** - с 1,1% над нивото от предходния месец.

За същия период, средноевропейската цена бележи ръст с 2,4% и е 181,83 евро/100 кг (3,56 лв./кг.), при което формираната разликата между цената на българския и на европейския пазари слабо нараства (от 19,8% през м. април `2016) до 20,8% през м. май.

Фигура 4 ***Източник:*** дирекция „Животновъдство“

През м. май 2016 г., както и през предходните месеци Швеция е с най-висока цена на замразени бройлери – 272,97 евро/100 кг, която е с около 53% по-висока от средната за Европейския съюз. Други страни, в които замразените бройлери се реализират на високи цени са Германия (266,52 евро/100 кг), Финландия (257,81 евро/100 кг), Кипър (254,60 евро/100 кг), Дания (245,08 евро/100 кг), Малта (226,25 евро/100 кг), Франция (225 евро/100 кг).

 Фигура 5***Източник:*** дирекция „Животновъдство“

Ниски цени за м. май 2016 г. са регистрирани в Ирландия (97,94 евро/100 кг) – с 46% по-ниска от средната за Съюза, следват Полша (129,49 евро/100 кг), Унгария (142,14 евро/100 кг), Португалия (142,74 евро/100 кг), България (143,95 евро/100 кг).

Сравнявайки със същия период от година по-рано (м. май `2015), цените на замразени бройлери в България и в ЕС-28 са по-ниски, като по-голям спад отбелязват тези на европейския пазар – с 4,4% (190,121 евро/100 кг) и по-слаб – на българския - с 0,9% (146,21 евро/100 кг) спрямо 2015 г.

Фигура 6

***Източник:*** дирекция „Животновъдство“

***Изготвил: Дирекция „Животновъдство“***

